
DR.30.11.2006 63 

  

 Perkara yang kedua yang hendak saya sentuh ialah tentang items baru dalam 
kegiatan sukan ini. Misal kata di Kuala Terengganu yang sedang berjalan sekarang ini 
Monsoon Cup. Saya kira kita harus mencari ruang-ruang baru, sukan dalam bidang 
yang kompetitif seperti bola, hoki, kita tidak nampak akan kehebatan kita. Mungkin 
dalam perkara-perkara atau aspek-aspek sukan yang baru; yang boleh dicari, yang 
boleh diselidiki, yang boleh diterokai. Jadi di sini saya ingin mencadangkan supaya 
aspek elemen-elemen baru, sukan-sukan jenis yang baru supaya dapat dicari dan 
diperkembangkan, dimantapkan.   

 Dalam konteks Monsoon Cup ini juga, saya hendak bertanya apakah 
sumbangan yang telah diberi oleh Kementerian Belia dan Sukan ini untuk 
menyemarakkan satu aktiviti dan jenama baru dalam sukan di Malaysia ini. Apakah 
pandangan Yang Berhormat tentang masa depan kegiatan seperti Monsoon Cup yang 
sedang berlangsung di Kuala Terengganu sekarang.  Sekian, terima kasih. 

 Tuan Pengerusi [Datuk Dr. Yusof bin Yacob]: Yang Berhormat bagi 
Ketereh. 

4.06 ptg. 

 Datuk Haji Md. Alwi bin Che Ahmad [Ketereh]: Terima kasih Tuan 
Pengerusi, saya ada dua tajuk sahaja iaitu Pembangunan Institut Latihan Kemahiran 
Belia - Butiran 030200 dan Butiran 50800 - Majlis Sukan Negeri Kelantan. Saya tidak 
hendak sentuh pasal sukan sebab sudah ramai. Saya tengok daripada Laporan 
Prestasi Institut Kemahiran Belia Negara.  Tahun 2005, 7,000 orang yang telah dilatih 
sebenar, tahun 2006 anggaran 8,140, 2007 pun sama iaitu 8,140.  

 Peratus kelulusan sangat bagus tahniah kepada Kementerian Belia dan 
Sukan iaitu 99% tetapi pada saya bajet yang diberi sebanyak RM80 juta untuk melatih 
hanya 8,000 pelatih adalah terlalu kecil sebab memandangkan belia negara ini kalau 
saya tengok laporan yang diberi, belia yang terlibat di peringkat bawah paling daerah, 
tahun 2007 yang dilatih atau yang terlibat dalam aktiviti belia ialah sebanyak 510,000 
orang belia. Yang kita hendak latih di Institut Kemahiran Belia yang merupakan satu 
pusat latihan yang cukup baik, cukup bermakna, cukup berkesan hanya 8,000 orang.  
Tempat di universiti lebih banyak daripada Institut Kemahiran Belia. 

Saya berpendapat adalah wajar untuk Kementerian Belia dan Sukan 
memperbesarkan lagi tempat-tempat dan pusat latihan ini. Kalaupun tidak dapat dibuat 
di Institut Kemahiran Belia yang sedia ada kerana constraint kewangan mungkin sistem 
francais, latihan singkat, latihan pendek ini diberi kemahiran. Ini kerana belia kita ini 
sebenarnya tidak ada tempat hendak pergi selain daripada tempat-tempat ini. 

Pada satu ketika dulu kita pernah buat satu latihan di Skudai, Johor di bawah 
‘Kobena Sombu’ dibuat latihan bersama dengan belia dan kita berjaya melatih belia-
belia ini untuk membuat kerja-kerja kecil, kontrak-kontrak kecil ini. Jadi pada saya 
Institut Kemahiran Belia, jangan sahaja melihat kepada institut itu tetapi mesti 
melebarkan latihan ini. Sekurangnya-kurangnya pada pandangan saya kita mesti 
melatih untuk tahun 2007, 20 ribu orang belia supaya dapat kemahiran, supaya mereka 
ini tidak menyertai gejala-gejala yang lain. 

Yang kedua mengenai Majlis Sukan Negeri Kelantan, peruntukan yang diberi 
ialah sebanyak RM2 juta. Saya kesian tengok Majlis Sukan Negeri Kelantan, satu-
satunya Majlis Sukan yang dibiayai oleh Majlis Sukan Negara. Peruntukan yang diberi 
hanyalah merupakan peruntukan pengurusan, tidak ada peruntukan pembangunan.  
Jadi hanya boleh bayar gaji dan boleh bayar pegawai-pegawai, tetapi untuk 
membangunkan sukan. Kita tahu di Kelantan ahli-ahli sukannya banyak yang bagus 
misalnya sukan menembak, sukan silat olahraga. 

Akan tetapi oleh kerana tidak ada duit pembangunan, kerajaan negeri pula 
tidak membantu akhirnya potensi ahli sukan di Kelantan ini tergencat begitu sahaja dan 
sia-sia kerana peruntukan hanyalah untuk pengurusan. Saya hendak mencadangkan 
kepada kementerian carilah duit daripada mana pun, bantu Majlis Sukan Negeri 
Kelantan diberikan peruntukan untuk pembangunan. Sekian, saya mohon menyokong. 

Tuan Pengerusi [Datuk Dr. Yusof bin Yacob]: Saya jemput Yang Berhormat 
Menteri untuk memulakan jawapan. 

 



Perkara yang kedua yang hendak saya sentuh ialah tentang items baru dalam kegiatan sukan ini. Misal kata di Kuala Terengganu yang sedang berjalan sekarang ini Monsoon Cup. Saya kira kita harus mencari ruang-ruang baru, sukan dalam bidang yang kompetitif seperti bola, hoki, kita tidak nampak akan kehebatan kita. Mungkin dalam perkara-perkara atau aspek-aspek sukan yang baru; yang boleh dicari, yang boleh diselidiki, yang boleh diterokai. Jadi di sini saya ingin mencadangkan supaya aspek elemen-elemen baru, sukan-sukan jenis yang baru supaya dapat dicari dan diperkembangkan, dimantapkan. Dalam konteks Monsoon Cup ini juga, saya hendak bertanya apakah sumbangan yang telah diberi oleh Kementerian Belia dan Sukan ini untuk menyemarakkan satu aktiviti dan jenama baru dalam sukan di Malaysia ini. Apakah pandangan Yang Berhormat tentang masa depan kegiatan seperti Monsoon Cup yang sedang berlangsung di Kuala Terengganu sekarang. Sekian, terima kasih. Tuan Pengerusi [Datuk Dr. Yusof bin Yacob]: Yang Berhormat bagi Ketereh. 4.06 ptg. Datuk Haji Md. Alwi bin Che Ahmad [Ketereh]: Terima kasih Tuan Pengerusi, saya ada dua tajuk sahaja iaitu Pembangunan Institut Latihan Kemahiran Belia- Butiran 030200 dan Butiran 50800- Majlis Sukan Negeri Kelantan. Saya tidak hendak sentuh pasal sukan sebab sudah ramai. Saya tengok daripada Laporan Prestasi Institut Kemahiran Belia Negara. Tahun 2005, 7,000 orang yang telah dilatih sebenar, tahun 2006 anggaran 8,140, 2007 pun sama iaitu 8,140. Peratus kelulusan sangat bagus tahniah kepada Kementerian Belia dan Sukan iaitu 99% tetapi pada saya bajet yang diberi sebanyak RM80 juta untuk melatih hanya 8,000 pelatih adalah terlalu kecil sebab memandangkan belia negara ini kalau saya tengok laporan yang diberi, belia yang terlibat di peringkat bawah paling daerah, tahun 2007 yang dilatih atau yang terlibat dalam aktiviti belia ialah sebanyak 510,000 orang belia. Yang kita hendak latih di Institut Kemahiran Belia yang merupakan satu pusat latihan yang cukup baik, cukup bermakna, cukup berkesan hanya 8,000 orang. Tempat di universiti lebih banyak daripada Institut Kemahiran Belia. Saya berpendapat adalah wajar untuk Kementerian Belia dan Sukan memperbesarkan lagi tempat-tempat dan pusat latihan ini. Kalaupun tidak dapat dibuat di Institut Kemahiran Belia yang sedia ada kerana constraint kewangan mungkin sistem francais, latihan singkat, latihan pendek ini diberi kemahiran. Ini kerana belia kita ini sebenarnya tidak ada tempat hendak pergi selain daripada tempat-tempat ini. Pada satu ketika dulu kita pernah buat satu latihan di Skudai, Johor di bawah 'Kobena Sombu' dibuat latihan bersama dengan belia dan kita berjaya melatih belia- belia ini untuk membuat kerja-kerja kecil, kontrak-kontrak kecil ini. Jadi pada saya Institut Kemahiran Belia, jangan sahaja melihat kepada institut itu tetapi mesti melebarkan latihan ini. Sekurangnya-kurangnya pada pandangan saya kita mesti melatih untuk tahun 2007, 20 ribu orang belia supaya dapat kemahiran, supaya mereka ini tidak menyertai gejala-gejala yang lain. Yang kedua mengenai Majlis Sukan Negeri Kelantan, peruntukan yang diberi ialah sebanyak RM2 juta. Saya kesian tengok Majlis Sukan Negeri Kelantan, satu- satunya Majlis Sukan yang dibiayai oleh Majlis Sukan Negara. Peruntukan yang diberi hanyalah merupakan peruntukan pengurusan, tidak ada peruntukan pembangunan. Jadi hanya boleh bayar gaji dan boleh bayar pegawai-pegawai, tetapi untuk membangunkan sukan. Kita tahu di Kelantan ahli-ahli sukannya banyak yang bagus misalnya sukan menembak, sukan silat olahraga. Akan tetapi oleh kerana tidak ada duit pembangunan, kerajaan negeri pula tidak membantu akhirnya potensi ahli sukan di Kelantan ini tergencat begitu sahaja dan sia-sia kerana peruntukan hanyalah untuk pengurusan. Saya hendak mencadangkan kepada kementerian carilah duit daripada mana pun, bantu Majlis Sukan Negeri Kelantan diberikan peruntukan untuk pembangunan. Sekian, saya mohon menyokong. Tuan Pengerusi [Datuk Dr. Yusof bin Yacob]: Saya jemput Yang Berhormat Menteri untuk memulakan jawapan.